فالح زیادی ئەندام دەسەی تەندروسی پەرلەمانی، ئمڕوو یەکشەممە، مەزەنەکرد ک ڤایڕۆس کۆڕۆنا لە کۆتایی مانگ تەمووز وەرەو دویا چوود، و مانگەیل ئایندە لە سەختەوبوین شەپۆل تووشهاتن دویرەو كه‌فید.زیادی ئەرا ئاژانس شەفەق نیوز وت: بەڵگەو ونووڕستنە تەندروسیەگان دەربارەی ڤایڕۆس کۆرۆنا لە عراق دووپاتکەێد لە کۆنتڕۆڵ یەکجاری لەبان پەتاگە، هەرچەن رێژەی تووشهاتن پارێزگاگان بەرزەوبوود، وتیش؛ باسکردن لە شەپۆل تووشهاتن سەخت لە مانگەیل ئایندە کار دویریگە.هه‌میش راپۆرتەیل رێکخراو تەندروسی جهانی دەرچگن کۆڕۆنا لە کۆنتڕۆل لە وڵاتەگە دویرەو خست، یا شەپۆل نوویگ سەختتر لە رێژەی تووشهاتنەگان ئیسە، و داوا لە وەرپرسە پەیوەندیدارەیل کرد قسە و شیکردنەوەی بی بەڵگە نەکەن، و هاووڵاتیەیل دویرەو بخەن لە نیگەرانی و ترس.وتیش: داناین کۆڕۆنا جوور پیلانیگ لە لایەنەیلیگ جهانی چشت راسیگ نیە لە سای تووشهاتنە فرەگان ک رەسیە بڕیگ دەوڵەت ک کۆنتڕۆلی نەکرد.حەسەن تمیمی وەزیر تەندروسی لە وتاریگی وت: عراق چوودە ناو دویەم شەپۆل لە دوو مانگ ئەیلول و تەشرین یەکەم ئایندە. هەڵوێست و وتار وەرپرسەیل تەندروسی جهانی جوورا جوربوی دەربارەی ڤایڕۆس کۆرۆنا لە گشت دەوڵەتەیل جهان، ونەتوێنست تا ئیسە هووکارەیل تووشهاتن پەتاگە دیاری بکەێد.
